**AGENȚIA PENTRU PROTECȚIA MEDIULUI DÂMBOVIȚA**

Nr. ..../...../.....2024

**( PROIECT)** **DECIZIA ETAPEI DE ÎNCADRARE**

**Nr. ... din ......2024**

Ca urmare a solicitării de emitere a acordului de mediu adresate de **SMX AUTO ROMANIA SRL prin reprezentant: STANESCU MARIUS**,cu sediul in oraș Găești, str. 1 Decembrie, nr. 132, județul Dâmbovița, înregistrată la Agenția pentru Protecția Mediului (APM) Dâmbovița cu nr. 17023 din 13.11.2023, în baza Legii nr. **292/2018** privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 25.01.2024, că proiectul  **”*Construire service auto, spălătorie, vulcanizare, spațiu administrativ cu birou, sală de așteptare si vestiar angajați”***, propus a fi amplasat în oraș Găești, str. 1 Decembrie, nr. 132, județul Dâmbovița, ***nu se supune evaluării impactului asupra mediului; nu se supune evaluării adecvate; nu se supune evaluării impactului asupra corpurilor de apă*.**

**Justificarea prezentei decizii**:

**I.** Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul **se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului**, Anexa nr. 2, pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Destinația de bază a proiectului propus: service auto, spălătorie, vulcanizare, spațiu administrativ cu birou, sală de așteptare și vestiar angajați.

**Soluții constructive și de finisaje**

* ***Service auto, spălătorie, vulcanizare***

Beneficiarul a dorit realizarea unui imobil format din două corpuri de înălţimii diferite (fără rost de tasare între ele), astfel :

* service auto cu dimensiunile în plan de 9,30 m x 7,20 m și înălțimea la streașină de +6,10 faţă de cota ± 0.00 m, condiționată de utilajele din dotare;
* spălătorie și vulcanizare cu dimensiunile în plan de 11,70 m x 7,20 m și înălţimea la streaşină de +3,20 m, faţă de cota ± 0.00 m, executată pe latura de sud a service-ul auto, în continuarea acestuia, fiecare spațiu avand acces independent din exterior.

Structura de rezistenţă a clădirii (service auto, spălătorie, vulcanizare) va fi metalică alcătuită din stâlpi metalici (HEA 200 europrofile), contravântuiri de fațade, grinzi și pane metalice.

Închiderile exterioare şi compartimentările interioare ale clădirii se vor realiza din panouri metalice tip «sandwich» cu termoizolaţie având grosimea de 10 cm.

Șarpanta este propusă a se realiza din grinzi și pane metalice, iar invelitoarea din panouri tablă tip «sandwich» cu termoizolatie. Grinzile vor fi de tip IPE 280. Panele vor fi din profil UPN 140. Rigidizarea panelor se va face cu contravântuiri din țeavă de Ø 60.

Apele pluviale sunt preluate de pe învelitoare prin sistem de jgheaburi/burlane şi evacuate la nivelul terenului.

*Infrastructura*este alcătuită dinfundaţii izolate, tip bloc şi cuzinet armat, cu grinzi de fundare turnate monolit pentru închiderile perimetrale. Cadrele metalice reazemă şi sunt ancorate de fundaţiile izolate prin intermediul buloanelor de ancoraj fixate în carcasa metalică.

Placa pardoselii va avea grosimea de 15 cm armată cu STNB 2Ø5/100/100.

*Finisaje* exterioare : panouri tip «sandwich», ferestre din profil PCV cu geam termoizolant, uși sectionale (conform dimensiunilor indicate în planuri) și usă pietonală din profil PCV cu geam termoizolant.

*Funcţional*, construcţia se va compune din service auto (s = 63,70 mp), vulcanizare (s = 41,30 mp) şi spălătorie auto (s = 39,20 mp).

**Date privind construcţia proiectată**

Regim de înălţime : P

Lungimea construcţiei : 21,00 m

Laţimea construcţiei : 7,20 m

Înălţimea maximă : +6,97 m (de la cota +0,00)

Înălţimea streaşina/ornişă: +3,20 m (de la cota +0,00)

Suprafaţă construită : 151,20 mp

Suprafaţă utilă : 144,20 mp

Volum : 750,00 mc

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

* ***Spatiu administrativ :***

În plan construcția are forma dreptunghiulară cu dimensiunile de 12,75 x 6,85 m, regim de înălțime P + 1E (cu termoizolaţie) și este alocată în mare parte personalului angajat.

Structura clădirii va fi din zidărie de cărămidă portantă, tip GVP, întărită cu sâmburi din beton armat la colțuri și intersecţia principalelor ziduri, centuri din beton armat peste ziduri, planșee din beton armat monolit.

Secţiunea stâlpilor va fi de 30 x 30 cm, iar la intersecţia zidurilor de compartimentare, precum şi la bordarea golurilor mari, au fost prevăzuţi sâmburi cu secţiunea de 30x25 cm, 25x25 cm cu încastrare în centura superioara a fundaţiilor.

Pereții de închidere se vor executa din elemente de zidărie de 30 cm placați la exterior cu termosistem. Pereții interiori de compartimentare vor avea grosimea de 25 cm și executați din elemente de zidărie.

În afara zidăriilor portante, compartimentarile interioare se vor realiza din pereţi gips carton pe structura metalică având grosimea de 10 cm.

Accesul la etaj se va realiza printr-o scară beton armat dispusă între Ax C - D şi se va turna odată cu placa.

Structura de rezistenţă a şarpantei se va realiza din lemn de brad sau molid calitatea I, alcătuită din popi, pană, coamă, cosoroabă, cleşti, căpriori, tălpi. Toate elementele șarpantei se vor ignifuga conform normelor în vigoare.

Învelitoarea se va realiza din țiglă metalică prevăzută cu parazăpezi (opritori de zăpadă), iar pe trei laturi având un atic din plăci alucobond (placi aluminiu compozit Bond).

Apele pluviale sunt preluate de pe învelitoare prin sistem de jgheaburi/burlane şi evacuate la nivelul terenului.

***Infrastructura*** clădirii va fi alcătuită din fundaţii de tip continue sub zidurile de structură din beton armat.

În jurul construcției sunt prevăzute trotuare etanșe, rostuite cu bitum, având lățimea de 1,00 m și pantă (de min. 3 %) spre exterior pentru a împiedica accesul apelor din precipitații la talpa fundației.

Pentru asigurarea confortului termic necesar în construcţia propusă şi diminuarea pierderilor de căldură s-au prevăzut următoarele măsuri de protecţie termică în concordanţă cu prevederile Auditului Energetic:

- polistiren extrudat la pardoseala de la parter;

- termoizolarea planșeului de la etaj cu saltele din vată minerală de 20 cm grosime;

- termoizolarea clădirii la exterior cu plăci vata minerală bazalticaă de 10 cm grosime.

***Finisaje interioare :***

• vopsea lavabilă pe glet de ipsos la pereți și tavane;

• placaje din faianta la peretii (h=2,10 m) la grupuri sanitare și vestiar;

• pardoselă parchet laminat prevăzut cu plinte în birouri, hol etaj;

• pardoseli gresie antiderapantă trafic intens pentru zone de circulație, sală așteptare;

• pardoseli gresie ceramică în grupurile sanitare, vestiar, sala de mese;

• tâmplărie interioara din lemn celular și PVC (după caz).

***Finisaje exterioare :***

• tencuieli impermebile decorative la soclu;

• plăci alucobond (placi aluminiu compozit Bond);

• tâmplarie exterioara din profile PVC și geam termoizolant;

• gresie antiderapantă rezistentă la înghet pentru scările de acces.

***Funcţional,*** spațiul administrativ se compune din :

**Parter** : sală așteptare (s = 36,60 mp), hol+casa scării (s = 9,40 mp), grup sanitar clienți (s = 2,90 mp), vestiar (s = 7,40 mp), două grupuri sanitare angajați (s = 2 x 2,40 mp), sală de mese (s = 7,20 mp);

**Etaj** : hol (s = 6,80 mp), contabilitate + anexă (s = 10,20 + 4,10 mp), grup sanitar pe sexe (s = 5,40 mp), sas (s = 2,00 mp), birou director (s = 15,60 mp), birou administrație (s = 17,80 mp).

**Date privind spațiu administrativ**

Regim de înălţime : P+1E

Lungimea construcţiei : 12,75 m

Laţimea construcţiei : 6,85 m

Înălţimea maximă : +7,60 m (de la cota +0,00)

Înălţimea streaşina/cornişă: +6,054,24 m (de la cota +0,00)

Suprafaţă construită : 87,30 mp

Suprafaţă desfășurată : 174,60 mp

Suprafaţă utilă : 130,20 mp

Volum : 600,00 mc

**Racordare la reţele utilitare**

* Apa - alimentarea cu apă rece pentru nevoile obiectivului și pentru prepararea apei calde va fi preluată de la reţeaua stradală printr-un branşament cu conductă montată îngropat. În incintă s-a prevazut executarea unui branșament de apă rece, în care se va instala un contor de apă, să asigure distribuția la toate punctele de consum.
* Evacuarea apelor uzate – se va realiza prin intermediul unei reţele exterioare care va deversa în rețeaua publică de canalizarea existentă pe strada 1 Decembrie.

- apele uzate menajere de la grupurile sanitare se va face prin ţevi din polipropilenă (coloanele) şi ţevi din PVC tip SNE4 cu Dn 110 mm - conducte care conduc apa uzată către căminul de canalizare din incintă, acesta fiind racordat la canalizarea stradală din zonă.

- apele uzate tehnologice se vor colecta prin intermediu canalelor de colectare apa murdară (aflate în spațiul unde se realizează spălărea maşinilor), la un cămin de canalizare din care se vor scurge către separatorul de nisip și hidrocarburi, după care vor deversa în rețeaua de canalizare publică.

- apele pluviale colectate de pe învelitoarea clădirilor proiectate vor fi evacuate la canalizarea din incintă prin intermediul receptorilor de tersasă sau a unor conducte de canalizare și vor fi deversate în rețeaua publică.

- evacuarea apelor meteorice de pe platforma betonata din incintă se va realiza prin pantele căilor de circulaţie şi ale platformelor de parcare în general. În punctele de racordare ale acestora cu aleea carosabilă, precum şi în lungul acesteia se vor amplasa guri de scurgere stradale (gaigare) racordate la conducta subterană din PE Dn 300 mm montata cu pantă de minim3% spre căminul de canalizare din incintă racordat la canalizare stradală, după ce si vor fi trecute prin separatoarul de hidrocarburi.

- s-a propus realizarea unui separator de nisip și hidrocarburi (1,00x1,00x2,50) montat îngropat, înainte de golire în sistemul de canalizare, care periodic va fi curăţat, iar suspensiile de ulei uzat şi nisipul depus pe fundul decantorului, vor fi colectate în recipienti de metal în vederea predării unei societăţi autorizate.

b) ***cumularea cu alte proiecte:*** nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de constructie cât și în cea de funcționare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: în timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea în funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 168/05.10.2023, terenul este situat în intravilanul orașului Găești, categoria de folosință curți construcții;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. **[57/2007](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

1. amplasamentul propus nu se afla in interiorul sau în vecinatatea unei arii naturale protejate sau alte habitate sensibile.
2. proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit că nu este necesară evaluarii asupra corpurilor de apă:**

* proiectul propus nu intră sub incidența art. 48 și 54 din Legea Apelor nr. 107/1996, cu modificările și completările ulterioare; conform adresei Apele Române Administrația Bazinală de Apă Argeș-Vedea, S.H.I. Văcărești nr. 3114/21.12.2023 *nu este necesară obținerea avizului de gospodărirea apelor.*

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* deşeurile menajere se vor colecta în europubelă şi se vor preda către unităţi autorizate;
* se va avea în vedere scăderea concentratiei de pulberi în suspensie în aer, se vor stropi suprafețele de teren și se vor curăța corespunzător mijlocele de transport la ieșirea de pe șantier;
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* se va avea în vedere oprirea motoarelor tuturor vehiculelor aflate în stationare, în zona șantierului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* nu se vor stoca carburanţi și substanţe periculoase în zona aferentă amplasamentului;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* nu se vor crea depozite de balast, materiale de construcții pe suprafeţe situate în afara amplasamentului.

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în bazinul vidanjabil se vor încadra în limitele impuse de NTPA 002/2002.

**Protecţia aerului**

1. **În perioada de construire:**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

1. **În perioada de funcționare**

* se va asigura funcționarea optimă a tuturor instalațiilor;
* indicatorii de calitate ai poluantilor din instalatiile de ardere si instalatiile industriale se vor încadra în prevederile Ordinului 462/1993.

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita spațiului funcțional\* al amplasamentului;
* 60 dB - limita admisă pentru nivelul de zgomot exterior la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de două niveluri sau mai puţin;
* 50 dB - limita admisă pentru nivelul de zgomot exterior la faţada clădirilor rezidenţiale (fațada care este cea mai expusă acţiunii unei surse de zgomot exterioare clădirii)
* 55 dB - în timpul zilei (în intervalul orar 07:00 – 23:00) / 45 dB noaptea (între orele 23:00 – 7:00) – la exteriorul clădirilor învecinate încadrabile în categoria ”teritorii protejate”\*\*, pentru orice clădire rezidenţială care se află poziţionată intr-un teritoriu protejat instituit ca urmare a punerii în aplicare a Normelor de igienă şi sănătate publică privind mediul de viaţă al populaţiei, aprobate de autoritatea publică centrală pentru sănătate.

**Protecţia solului**

**a) În perioada de construire**

**-**  nu vor fi afectate suprafeţe suplimentare acoperite cu vegetaţie, faţă de cele prevăzute în proiect;

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

**b) În perioada de funcţionare**

- se vor amenaja spaţii pentru stocarea temporară a deşeurilor generate din activitate;

- la finalizarea proiectului se vor reface suprafețele de teren afectate si se vor evacua deșeurile rezultate conform contract cu societati specializate și autorizate;

- la încheierea lucrărilor, suprafețele ocupate temporar vor fi aduse la starea inițială.

***Modul de gospodărire a deşeurilor***

***Atât în perioada de construire cât și în cea de funcționare titularul are obligația respectării prevederilor Ordonaţei de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum și ale a*** ***OUG 92/2021 privind regimul deșeurilor, aprobata si modificata prin Legea 17/2023****.*

- se va efectua colectarea selectivă/valorificarea/eliminarea finală a deşeurilor generate, prin societăţi autorizate din punct de vedere al protecţiei mediului, pe baza de contract;

- transportul deşeurilor la operatorul economic autorizat pentru colectare/valorificare/ eliminare se va face cu respectarea prevederilor H.G. nr. 1061/2008, privind transportul deşeurilor periculoase şi nepericuloase pe teritoriul României şi cu mijloace de transport adecvate, care să respecte normele ADR;

- se vor asigura spatii special amenajate pentru colectarea selectiva a deșeurilor generate, pana la predarea acestora operatorilor economici autorizați pentru eliminare/valorificare;

- este interzisă depozitarea deşeurilor direct pe sol;

**În perioada de funcţionare**

- preluarea ritmică a deşeurilor rezultate pe amplasament, evitarea depozitării necontrolate a acestora;

- se vor încheia contracte cu o societati specializate, autorizate pentru gestionarea corespunzătoare a deșeurilor produse;

- se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe domeniul public;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV,**

**Maria MORCOAȘE**

**Șef Serviciu A.A.A, Întocmit,**

**Florian STĂNCESCU consilier A.A.A.**

**Raluca Elena IVAȘCU**

**Șef Serviciu C.F.M., consilier C.F.M.**

**Laura Gabriela BRICEAG Raluca PANȚURU**